สุดยอด! AOT งบปี 58 กำไรเพิ่มขึ้น 53% ยอดผู้โดยสารเพิ่ม-รายจ่ายลด
ตามคาด! AOT งบปี 58 กำไรเพิ่มขึ้น 53% โดยงบฯ ปี 58 มีกำไรสุทธิ 1.87 หมื่นลบ. เพิ่มขึ้น 53% จากปีก่อนที่มีกำไร 1.22 หมื่นลบ. เนื่องจากจำนวนเที่ยวบิน และจำนวนผู้โดยสารโดยรวมของทั้ง 6 ท่าอากาศยานเพิ่มขึ้น รวมถึงบริษัทมีค่าใช้จ่ายลดลงจากปีก่อน
27 พ.ย. 2558

บริษัท ท่าอากาศยานไทย จำกัด (มหาชน) หรือ AOT รายงานผลการดำเนินงานประจำปี 2558 สิ้นสุดวันที่ 30 ก.ย.58 (รวมบริษัทย่อย) มีกำไรสุทธิ1.87 หมื่นล้านบาท หรือมีกำไรสุทธิ 13.11 บาทต่อหุ้น เพิ่มขึ้น 53% จากช่วงเดียวกันของปีก่อนที่มีกำไรสุทธิ 1.22 หมื่นล้านบาท หรือมีกำไรสุทธิ 8.55 บาทต่อหุ้น
ทั้งนี้ จากผลการดำเนินที่เพิ่มขึ้น มีสาเหตุหลักคือ จำนวนเที่ยวบิน และจำนวนผู้โดยสารโดยรวมของทั้ง 6 ท่าอากาศยานเพิ่มขึ้น รวมถึงบริษัทมีค่าใช้จ่ายลดลงจากปีก่อน